Wen: 'Die sneeukoningin 2' vir oud én jonk | Maroela Media
Die Sneeukoningin 2 (Foto: Verskaf)
Die sneeukoningin 2, die vertaling van die Engelse animasiefliek The Snow Queen, is geskoei op die oorspronklike en gelyknamige sprokie van Hans Christian Andersen wat in 1845 gepubliseer is.
Die stryd tussen goed en kwaad kry onder meer gestalte in die karakters van Gerda en Kai. Boonop het die fliek ook ander lewenslesse soos dat 'n mens nie vriende, geluk en ware liefde deur middel van bedrog kan bekom nie.
Die temaliedjie van die fliek, "Maak my dag", word gesing deur die Ghoema- en Tempo-bekroonde Afrikaanse sangeres Leah. Die liedjie is geskryf deur Johan Vorster en Christoph Kotze en verskyn ook op die sangeres se Deluxe-weergawe van haar Wonderwerk-album wat in Oktober uitgereik is.
Leah se stem word ook gebruik vir dié van Gerda, die heldin in die fliek.
Ander stemakteurs in die fliek is Pierre Breytenbach (Orm), Christine Voorendyk (Alfida) en Richard van der Westhuizen (Generaal Arrog). Ander bekende stemme sluit in dié van Lochner de Kock, Heidi Mollentze, Leila Etsebeth en Anton Dekker. Die regisseur is Riana Wilkens.
Die klankbaan sluit ook die musiek van die Brit Mark Willott, 'n Emmy-bekroonde komponis, in.
WEN: Vyf Maroela Media-lesers kan 'n DVD en T-hemp van Die sneeukoningin 2 wen. Om in te skryf, stuur jou naam, e-pos-adres, kontakbesonderhede, fisieke adres, en jou antwoord op die volgende vraag na [email protected]: Wie sing die temalied in Die sneeukoningin 2?